‘बहुरुपिया’ के शुरुआती पन्नों से ही जो रहस्य की चादर फैलनी शुरू हुई, वो पन्ना-दर-पन्ना गहराती गयी । घटनाक्रम इतनी तेजी से घटित होता गया कि दिमाग उलझ कर रह गया । जो किरदार फिलर के रोल में नजर आ रहे थे, उन का भी रोल बाद में अहम होता गया । शुरू में एक्स्ट्रा के रोल में नजर आने वाली अंजना रांका बाद में, आखिरी सीन तक में, नजर आई । इमरान डिप्टी भी, जो शुरू में बस एक ही सीन में नजर आने वाला लग रहा था, उस की उपस्थिति बार बार महत्वपूर्ण मौकों पर साबित हुई । सुधीर भी एक के बाद एक हो रहे कत्लों में काफी उलझा नजर आया और कातिल की पहचान भी आसानी से न हो सकी । लेकिन बाद में सारे सूत्र एक एक कर के जुड़ते गये और लगा जैसे बिना किसी ख़ास मुश्किल के सुधीर असली कातिल तक पहुंच गया । कुल मिला कर एक बेहतरीन उपन्यास जिसे अभी ही दो बार पढ़ चुका हूं ।